[{"text_idx": "#000001", "text": "Brics Bychain: Tirnodau mewn brics LEGO\u00ae"}, {"text_idx": "#000003", "text": "Maen nhw\u2019n un o\u2019r cwmni\u0308au tegannau mwyaf adnabyddus a llwyddiannus yn y byd \u2013 ond oeddech chi\u2019n gwybod bod brics LEGO\u00ae yn arfer cael eu gweithgynhyrchu yma yn Wrecsam?"}, {"text_idx": "#000005", "text": "Mae llawer o bobl leol yn dal i gofio safle Ffordd Rhuthun yn arbennig. Pwy allai anghofio\u2019r brics LEGO anferth, eiconig a oedd unwaith yn sefyll wrth ymyl y fynedfa?"}, {"text_idx": "#000006", "text": "I ddathlu\u2019r cysylltiad hanesyddol hwn rhwng Wrecsam a\u2019r gwneuthurwr teganau o Ddenmarc bydd Amgueddfa Wrecsam yn cynnal Brics Bychain, arddangosfa deithiol gan Warren Elsmore sy\u2019n cynnwys modelau ei di\u0302m o adeiladau, henebion a strwythurau enwog wedi\u2019u gwneud o frics LEGO."}, {"text_idx": "#000007", "text": "Bydd yr arddangosfa\u2019n cynnwys amgueddfa LEGO Warren Elsmore yn cynnwys modelau a chynnyrch o flynyddoedd cynnar y cwmni hyd at heddiw."}, {"text_idx": "#000008", "text": "Yn naturiol, bydd ardal yn yr oriel lle gallwch chi adeiladu eich modelau LEGO eich hun. Edrychwch hefyd am newyddion am y diwrnodau digwyddiadau arbennig yn ystod yr arddangosfa!"}, {"text_idx": "#000010", "text": "Uchafbwynt yr arddangosfa fydd y model sy\u2019n dathlu rhyfeddod peirianneg sifil oes y gamlas, ein Safle Treftadaeth y Byd lleol, Traphont Ddw\u0302r Pontcysyllte, a gre\u0308wyd yn benodol ar gyfer yr arddangosfa hon."}]